PATVIRTINTA

 Joniškio sporto centro direktoriaus

2020 m. kovo 23 d. įsakymu

 Nr. V-136

**JONIŠKIO SPORTO CENTRO**

 **UGDYMO PROCESO ORGANIZAVIMO NUOTOLINIU BŪDU**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Tvarkos aprašas dėl ugdymo proceso organizavimo nuotoliniu būdu (toliau – Aprašas) parengtas vadovaujantis Lietuvos Respublikos švietimo, mokslo ir sporto ministerijos 2020 m. kovo 16 d. aplinkraščiu „Dėl situacijos, susijusios su koronovirusu, valdymo priemonių“, Lietuvos Respublikos švietimo, mokslo ir sporto ministerijos raštu „Dėl neformaliojo vaikų švietimo ir formalųjį švietimą papildančio ugdymo programų įgyvendinimo epideminės situacijos metu“.

2. Aprašas yra skirtas pasirengti ir vykdyti ugdymo proceso organizavimą nuotoliniu būdu, iki bus atnaujintas įprastas ugdymo procesas.

3. Laikinai organizuojant ugdymą nuotoliniu būdu, mokymo sutartys nekeičiamos.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

4. Sporto centro pasiruošimas siekiant ugdymo procesą organizuoti nuotoliniu būdu:

4.1. su visais mokiniais ir jų tėvais/globėjais yra susisiekta dėl galimybės ugdymo procesą organizuoti nuotoliniu būdu;

4.2. mokiniai, tėvai, globėjai naudos: planšetes, išmaniuosius telefonus, nešiojamus kompiuterius, stacionarius kompiuterius;

4.3. visi mokyklos pedagogai namuose turi prieigą prie interneto, išmaniuosius telefonus, kompiuterius ir planšetes;

4.4. sporto centro interneto svetainėje paskelbta kontaktinė informacija, kur mokiniai, jų tėvai, globėjai galėtų kreiptis pagalbos;

4.5. pasitarimai tarp sporto centro bendruomenės vyks el. pašto ir ZOOM programos pagalba;

4.6. sporto centro savininko teises ir pareigas įgyvendinančios institucijos informacija bendruomenei perduos sporto centro direktorius.

5. Iki kovo 25 d. informuoti grupių mokinius, jų tėvus, globėjus, kaip bus organizuojamas ugdymas.

6. Nuotolinis ugdymas gali būti vykdomas realiuoju, nerealiuoju ir mišriu būdu.

7. Iki kovo 27 d. mokytojai turi pasiruošti pratyboms nuotoliniu būdu, parengti ir sukaupti skaitmeninę mokomąją medžiagą, galimas užduotis, grįžtamojo ryšio gavimo būdus.

**III SKYRIUS**

**NUOTOLINIO MOKYMO VYKDYMAS**

8. Mokytojai nuotolinį sporto šakų ugdymą vykdo iš namų, laikantis saugaus elgesio internete reikalavimų.

9. Pratybų tvarkaraštis nesikeičia, tik keičiasi realusis laikas.

10. Dienynas pildomas pagal pratybų tvarkaraštį, lankomumas nežymimas.

11. Bendravimo aplinkos: el. paštas, Messerger, Facebok, Zoom, YouTube programos.

**IV SKYRIUS**

**BAIGIAMOSIOS NUOSTATOS**

12. Aprašas gali būti keičiamas, koreguojamas, atsiradus poreikiui arba keičiantis teisės aktams.